Ba iad Ballstáit agus institiúidí an AE a chuir na Gníomhaireachtaí AE ar bun chun seirbhísí luachmhara a chur ar fáil do thionscail agus saoránaigh agus tascanna sainiúla dlíthiúla, teicniúla agus eolaíocha a chur i gcrích.
Tacaíonn na gníomhaíochtaí sin le tionscail ar fud na hEorpa agus cuireann siad comhairle ar bhonn fianaise ar fáil, rud a chabhraíonn beartais agus dlíthe a fhorbairt ar leibhéal an AE agus ar an leibhéal náisiúnta.
Cuireann gníomhaireachtaí an AE breisluach ar fáil trí chleachtais roinnte faisnéise agus saineolais a chur chun cinn agus trí sheirbhísí teicniúla a thairiscint i réimsí a mbíonn tionchar acu ar shaol 500 milliún saoránach Eorpach.